-Դասավանդելու միակ պատճառը մեր ասպարեզում պատրաստված սերունդ ներգրավելն է: Ցավոք այն ժամանակ, երբ մենք էինք մտնում շոու բիզնեսի ասպարեզ, Հայաստանում համաշխարհային շուկային համապատասխան դպրոցներ չկային, նոր էր այս ոլորտը զարգանում: Այն, ինչ ես գիտեի, և սովորել էի Եվրոպայում, բավականին օգնեց ինձ ինտեգրվել արտասահմանյան կայացած բրենդերի հետ համագործակցող գովազդային գործակալության աշխատանքի մեջ : Հիմա ժամանակները փոխվել են, ինֆորմացիայաի տարածման հնարավորությունները ավելի մեծ են, մատչելի, գիր գրականություն կա: Մենք ունենք շատ լավ ուսանողներ՝ հետաքրքիր, յուօրինակ մտածող, կրեատիվ և նրանցով պետք է զբաղվել, տալ կայանալու հնարավորություն, որպեսզի նրանք ինֆորմացված լինեն, աճեն, որ մի քանի աստիճան մեզանից առաջ լինեն: MAS Media-ում դասավանդում եմ արդեն մի քանի տարի ու սիրով եմ անում այդ աշխատանքը: Փորձել եմ փոխանցել իմ իմացությունները ուսանողներին: Ունեցել եմ իսկապես տաղանդավոր, շատ լավ մտքեր ունեցող ուսանողներ: Հիմա, իհարկե, կյանքի դինամիկան փոխվել է, ու նրանք ավել ժամանակակից և հետաքրքիր են մտածում: Հույսով եմ մի օր բոլորս առիթ կունենանք հիանալու նրանց կատարած աշխատանքներով: